钦定古今图书集成/方舆汇编/职方典/第1266卷 > 辰州府古迹考 府志
## 钦定古今图书集成/方舆汇编/职方典/第1266卷 > 辰州府古迹考 府志

本府。〈沅陵县附郭。〉

酉阳城　在府城西。汉武陵郡有酉阳县治，亦谓之酉陵。晋因之。

黔中故城　在府城西，即秦之黔中郡地也。会溪城　，去府城西一百八十里。唐天授中，析辰州大乡县置溪州。宋熙宁中，筑城隶沅陵。洪武中，改为巡检司。

刘尚城　在府城西南一百二十里。今城虽废，亦足以控扼诸蛮。

黔阳城　在府城东。晋武帝置黔阳县，属武陵郡，即此地。

古白雾驿　在府城东南五十里。

古荔枝驿　在府城东二十里。

古杨溪驿　在府城西五十里。

铜柱　在府城西北一百一十里。会溪城对江。五代晋天福五年，溪州刺史彭士悊纳土求盟，楚王马希范立铜柱为界。学士李皋为《铭》云：“五溪之险不足恃，我旅争登若平地。五溪之众不足平，我师轻蹑如春冰。溪人畏威仍感惠，纳质归明求立誓。”

拱辰楼　在府城东隅

崇文阁　在府学内，元建。

尊美堂　在元廉访司治内。

折冲堂　在元万户府治内。

学爱堂　：以上三堂俱元时所建。

“当仁堂　” 在阳明书院北。

《好景楼　》在阳明书院中。

“企仰亭　” 在江南伏波祠前。

参天宝塔　在府和尚洲，去郡城七里。

泸溪县

旧县治　元设，在洗溪口，俗呼为“县场坪。” 崇山卫　在苗寨中崇山之下。元置，以控诸苗。洪武中，改置崇山守御千户所。今废。

《狤狑犵》獠不狼聚　，在县治西，其名皆犬属，盖槃瓠子也。

《柳潭钓艇　》永乐丁酉，举人陈源清遇仙指引处，钓矶尚存。

《海船　》不知何年所造，至今千百年不朽。见者咸异之。

千坵田　在邑之东，石田千坵，人以田之燥湿，占年之丰歉。

笤子坡　昔苗叛，总兵萧绶立营于此，相传古营盘。

辰溪县

刘尚城　，在县城东南五里。汉建武中，武陵蛮叛，遣尚讨之，因筑城屯此。

灵州城　在县治北

巫阳城　，在县北，即汉武阳地。

建昌县　在县治西北，析辰阳置建昌县。城久废。

“藏书堂　” 在钟鼓洞中，穆天子藏书处也。正统中，有樵者入石室见书，报县取之，书即随风飘灭无存。

丹池　，在大酉山。相传唐张果老炼丹者，时有紫气烛天。

状元洲　在县西。《谶》云：“洲在县门前，辰溪出状元。”

瞿童井　，即瞿伯庭也。大历初，奉母避寇，年方七岁，道遇吕仙识之，吕始以黄金相与，童不受，向吕求仙道，适有井当前，其深莫测，吕仙跃入，瞿亦跃入，从此入桃源宫仙去。

元《七进士五举人碑　》，皆武姓，碑今尚存。观风亭　，在城东二里。

星驾亭　在城东五里。俱邑令曹行健建。“时雨楼　” 在文盛门上。

紫霄阁　在金紫门上

锦鸡塔　邑令曹行健建。

溆浦县

卢城　在县东五里

义陵县　，在县治南二里龙堆陇下。唐武德中，并其地为溆浦县。

连运城　，在县南二里。

诸葛城　在县龙潭司后。孔明驻兵于此，城址尚存。

马援红旗　，在县治西四十里。

溆浦大观楼　在县伏波祠前，今改为“流芳阁。” 会仙楼　在元天宫外。

《镇西楼　》，进士荆正芳故里。

沅州

奖州　，在平便溪口，即唐巫州之所更也，去州。

西一百里

渭溪城　，在州西南一百八十里。即唐奖州所统溪县也。唐析夜郎置此县。

峨溪城　在城西二百五十里，即唐奖州所统之峨山县也。按《旧续志》：“唐贞观八年，析龙标置夜郎县。天宝元年，更夜郎为峨山县。” 峨山城，即夜郎县。李白被谪，即其地也。

龙标城　，在镇江寨，去州西南五十里。梁置城，属辰州。唐曰“龙标” ，为叙州，即夜郎也。王昌龄尝迁为尉。

潭阳县　在黔江西南一百里，又曰檀溪卢阳县　，去县西三十里。唐垂拱二年，置锦州，治卢阳县。宋废为锦州寨，其县统于沅州，治亦迁焉。洪武九年裁革，即预备仓。

唐《明皇像　》，天宝中以铜铸之，每州各赐其一，此则赐“奖州” 者。熙宁七年，自峨山移至沅州元妙观。

《雁塔石柱　》：原在卢阳县学。宋初勒石，一时科甲俱题名于上。

黔阳县

朗溪城　在县东。本汉铎城，唐贞观中，析龙标县置于朗溪之侧。

诸葛营　在黔阳县，有四：一在渡口，一在原神乡，一在安口，一在托口，俱孔明抚绥溪洞诸蛮驻兵之所。营垒遗址尚存。

卧龙岩　一名“古城” ，在县西南四十里，广数步，深数里，石壁如饰，泉流不竭。有石灶，相传诸葛驻兵所置，居人多避寇于其中。

张果老岩　在城北五里。一石中分，孤耸江流。相传果老跪而望母，石为之穿。今遗迹尚存。竹滩铺　在县西北二十里。以控扼要路。铜安铺　在县东北二百五十里。

菱托铺　在县东一百六十里。自安江寨至菱托铺，皆溪洞，猺贼出入要道。宋时特置寨铺以控扼之。

“面山草堂　” 在县治后。成化癸未年建，今废。“退思轩　” 在县堂后。

望山堂　在退思轩西

三足堂　在县治内，有记。

太古亭　：在县城东三十里。

紫霄轩　在县城北一里。

“盍簪亭　” 在县城东。

澄练亭　在县城西

奎光阁　在东门学街，朗溪经其前。今学改置，阁亦废。

麻阳县

富州　在县高村。建置无考。传有公署名“锦州　” ，在县西四里，唐垂拱二年置。旧传沿江两岸多桃李，花开映水似锦，故云。又云：傍州之水名锦江，水平荡漾无波，乡民于午日多于此竞渡，夺锦争奇。未知孰是？然竞渡之风，至今此地称盛。

招谕县　，去县东九十里。唐垂拱二年置，今废。龙门县　，在县南三十里。唐垂拱四年，析麻阳置龙门县，寻废。

黄陵城　，去县西五十里。

庙山寨　在剑潭东岸。元至正间，主簿田德明与其弟德兴聚兵于此。

桐坡寨　在江口，离县三十馀里。旧传元末有苏、罗二土户聚兵于此，明兴伏诛，彻其屋为县堂。至今罗户子孙名其地为“老屋冲寨。” 坡多桐树，时有云覆山上，云向外飞则天晴，内飞则雨，乡人以此为阴晴之验。

马皮寨　在岩门雨落溪内。石峰插天，悬岩壁立，止有一小径可登寨后。山腰中有水可汲，乡民多避兵于此。

“金声楼　” 、“玉振楼　” 在麻阳县学左右。

最高台　在麻阳县治后。知县朱瓒筑，寻废。万历十三年复筑。